作者：无名氏
词牌/韵律：十二时・忆少年

paragraphs: 恢皇统，宵旰勤考，正朔づ同规。
留谈经幄，来谏书帷。
稽古极文思。
尊耀魄、宝秩神祈。
礼从宜。
显相协钦祗。
颢气结华滋。
西成献瑞，百谷满京坻。
化无为。
斯万卜年期。
隆昌运，大报同姬成，文武绍重熙。
历朝缺典，自我亲祠，容采炳葳蕤。
嘉能事、秀错多仪。
太平时。
清风涵溥惠，浩露浃深慈。
群方昭泰，保定宅华夷。
拥灵禧。
万叶累鸿基。